Jules Bordet

Jules Jean Baptiste Vincent Bordet (* 13. jún 1870, Soignies, Belgicko† 6. apríl 1961, Brusel) bol belgický biológ, špecialista na imunológiu a bakteriológiu. V roku 1919 dostal Nobelovu cenu za fyziológiu a medicínu. Je po ňom pomenovaná baktéria Bordetella pertussis.

 Životopis 
Bordet promoval v roku 1892 na doktora medicíny a v roku 1894 začal pracovať v Pasteurovom inštitúte v Paríži. V laboratóriu Elie Metchnikoffa opísal fagocytózu baktérií bielymi krvinkami. V roku 1898 vyhlásil, že pridanie cudzieho krvného séra vyvoláva hemolýzu.

V roku 1899 sa oženil s Marthou Levozovou. Z manželstva sa narodil syn a dve dcéry.

V roku 1900 opustil Paríž a založil Pasteurov inštitút v Bruseli. Objavil časť krvného séra alexín (dnes komplement), ktorý spolu s protilátkou zabíja baktérie. Tento objav umožnil vznik diagnostických testov na mnohé ochorenia.

V roku 1907 sa stal profesorom bakteriológie na Université Libre de Bruxelles. V roku 1940 odišiel do dôchodku a jeho syn Paul Bordet sa stal jeho nástupcom v Pasteurovom ústave.

Bordet bol slobodomurár a člen slobodomurárskej lóže v Bruseli.Eugen Lennhoff, Oskar Posner, Dieter A. Binder: Internationales Freimaurer Lexikon. 5. Auflage 2006, Herbig Verlag, ISBN 978-3-7766-2478-6, S. 146

Dostal rad čestných doktorátov a bol členom Royal Society, Académie nationale de Médecine, National Academy of Sciences (USA) a Deutschen Akademie der Naturforscher Leopoldina.Jules Bordet na leopoldina.org

 Referencie 

 Iné projekty 

 Externé odkazy 
 The Nobel Prize in Physiology or Medicine 1919
 Životopis na faqs.org (en)

 Zdroj 

Kategória:Belgickí biológovia
Kategória:Imunológovia
Kategória:Mikrobiológovia
Kategória:Nositelia Nobelovej ceny za fyziológiu alebo medicínu
Kategória:Belgickí nositelia Nobelovej ceny
Kategória:Členovia Kráľovskej spoločnosti
Kategória:Osobnosti valónskeho pôvodu